3. การประกอบธุรกิจของแต่ละสายผลิตภัณฑ์

  (1) ลักษณะผลิตภัณฑ์หรือบริการ

สายธุรกิจชำแหละและแปรรูปเนื้อไก่

สายธุรกิจชำแหละไก่และแปรรูปเนื้อไก่ดำเนินการโดยบริษัท จีเอฟพีที จำกัด (มหาชน)
ซึ่งเป็นบริษัทแม่ของกลุ่ม ผลิตภัณฑ์ของบริษัท คือ ชิ้นส่วนไก่และผลพลอยได้จากการชำแหละไก่
โดยที่บริษัทมีช่องทางการจัดจำหน่ายทั้งในประเทศและต่างประเทศ โดยคิดเป็นสัดส่วนร้อยละ 75
และร้อยละ 25 ตามลำดับ สภาวะการแข่งขันทางการตลาดของธุรกิจนี้แบ่งออกเป็น 2 ส่วนดังนี้

1)  ตลาดภายในประเทศ

คู่แข่งขันของบริษัท คือผู้ประกอบการโรงเชือดไก่ในประเทศ
ซึ่งบริษัทมีความได้เปรียบเนื่องจากบริษัททำธุรกิจครบวงจร คือตั้งแต่ผลิตอาหารสัตว์ เลี้ยงไก่
ชำแหละไก่ และแปรรูปสินค้า ทำให้บริษัทสามารถควบคุมคุณภาพของผลิตภัณฑ์
รวมทั้งควบคุมต้นทุนการผลิตของบริษัทได้อีกด้วย

2)  ตลาดต่างประเทศ

คู่แข่งขันของบริษัท คือผู้ผลิตเนื้อไก่รายใหญ่ของโลก เช่น สหรัฐอเมริกา บราซิล และจีน
ประเทศไทยจัดเป็นหนึ่งในผู้ผลิตเนื้อไก่รายใหญ่รายหนึ่ง
และมีศักยภาพเพียงพอที่จะแข่งขันกับประเทศคู่แข่งได้ แต่ในปี 2547
ประเทศไทยได้มีการเกิดโรคระบาดไข้หวัดนก
ทำให้ผู้ส่งออกไม่สามารถส่งออกเนื้อไก่สดแช่แข็งไปยังต่างประเทศได้ อย่างไรก็ตาม
ทางภาครัฐและภาคเอกชนได้ร่วมมือกันขจัดปัญหาการแพร่ระบาดของโรคไข้หวัดนก
และสร้างความมั่นใจให้กับประเทศผู้นำเข้า ทำให้ผู้ส่งออกสามารถส่งออกเนื้อไก่สุกได้

นอกจากนี้ บริษัท จีเอฟพีที จำกัด (มหาชน) ได้รับบัตรส่งเสริมการลงทุนจำนวน 2 ฉบับ
จากคณะกรรมการส่งเสริมการลงทุน โดยได้รับสิทธิประโยชน์ตามพระราชบัญญัติส่งเสริมการลงทุน
พ.ศ. 2520 ตามมาตรา 25, 26, 28, 31, 34, 36 (1), 36 (2) และมาตรา 37
สิทธิประโยชน์ที่ได้รับรวมถึงการได้รับยกเว้นภาษีเงินได้นิติบุคคลสำหรับกำไรสุทธิเป็นระยะเวลา 8
ปี(บัตรส่งเสริมเลขที่ 1056 (1) / 2545)
และให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการ
ที่ได้รับการส่งเสริมรวมกันไม่เกินร้อยละ 100 ของเงินลงทุน ไม่รวมค่าที่ดินและทุนหมุนเวียน
มีกำหนดเวลา 8 ปี (บัตรส่งเสริมเลขที่ 1776 (2) / 2545) นับแต่วันที่เริ่มมีรายได้
จากการประกอบกิจการตามรายละเอียดดังนี้

  --------------- -------------- ---------------------- -------------- -----------
  บัตรส่งเสริมเลขที่   ลงวันที่          ประเภทกิจการที่ส่งเสริม     วันที่เริ่มมีรายได้   วันหมดอายุ

  1056 (1) /2545  23 มกราคม 2545 ผลิตอาหารกึ่งสำเร็จรูป      3 กันยายน 2545  2 กันยายน
                                                                       2553

                                 และสำเร็จรูปจากเนื้อไก่                    

  1776 (2) /2545  11 ธันวาคม 2545 ผลิตอาหารกึ่งสำเร็จรูปจาก   -              -

                                 เนื้อไก่                                 
  --------------- -------------- ---------------------- -------------- -----------

สายธุรกิจโรงฟักไข่

สายธุรกิจโรงฟักไข่ ดำเนินการโดยบริษัท ฟาร์มกรุงไทย จำกัด โดยซื้อไก่พ่อแม่พันธุ์จากฟาร์มปู่ย่าพันธุ์เพื่อนำมาเลี้ยงและผลิตลูกไก่เนื้อและลูกไก่ไข่ ซึ่งเป็นผลิตภัณฑ์หลักของบริษัท โดยที่ลูกไก่เนื้อขายให้กับ บริษัท เอ็มเคเอส ฟาร์ม จำกัด และบริษัท กรุงไทยอาหารสัตว์ จำกัด (มหาชน) ซึ่งเป็นบริษัทย่อยของบริษัท จีเอฟพีที จำกัด (มหาชน) ส่วนลูกไก่ไข่ขายให้กับฟาร์มผู้เลี้ยงไก่ไข่ทั่วไป สภาวะการตลาดของธุรกิจนี้ มีการแข่งขันค่อนข้างมาก ซึ่งยังคงเป็นกลุ่มเดียวกับกลุ่มบริษัทที่เลี้ยงไก่เพื่อการส่งออกเป็นหลัก แต่เนื่องจากบริษัทในกลุ่มจีเอฟพีทีทำธุรกิจครบวงจร ทำให้บริษัทนี้ไม่เกิดสภาวะการแข่งขันกับบริษัทคู่แข่ง เนื่องจากบริษัทขายลูกไก่ให้กับบริษัทที่เกี่ยวข้องกัน

สายธุรกิจฟาร์มเลี้ยงไก่เนื้อ

สายธุรกิจฟาร์มเลี้ยงไก่เนื้อ ดำเนินการโดยบริษัท เอ็มเคเอส ฟาร์ม จำกัด โดยรับซื้อลูกไก่เนื้อทั้งหมดจากบริษัท ฟาร์มกรุงไทย จำกัด นำมาเลี้ยงเองจนอายุครบประมาณ 41-43 วัน แล้วจึงขายไก่เนื้อ ต่อให้กับบริษัทแม่ คือ บริษัท จีเอฟพีที จำกัด (มหาชน) ดังนั้นผลิตภัณฑ์หลักของบริษัท คือ ไก่เนื้อ สภาวะการตลาดของบริษัทนี้ แทบจะไม่มีการแข่งขัน เนื่องจากลูกค้ารายใหญ่ของบริษัทคือบริษัทแม่

นอกจากนี้ บริษัท เอ็ม.เค.เอส.ฟาร์ม จำกัด ซึ่งเป็นบริษัทย่อยได้รับบัตรส่งเสริมการลงทุนจำนวน
6 ฉบับ จากคณะกรรมการส่งเสริมการลงทุนและได้สิทธิประโยชน์ตามพระราชบัญญัติส่งเสริม
การลงทุน พ.ศ. 2520 ตามมาตรา 25, 26, 28, 31, 34 และมาตรา 37
สิทธิประโยชน์ที่ได้รับรวมทั้งการได้รับยกเว้นภาษีเงินได้นิติบุคคล สำหรับกำไรสุทธิเป็นระยะเวลา 3
ปี (บัตรส่งเสริมเลขที่ 1506/2542) และ 8 ปี ((บัตรส่งเสริมเลขที่ 1608 (1)/ 2544),
(บัตรส่งเสริมเลขที่ 1678 (1)/2544), (บัตรส่งเสริม เลขที่ 1696 (1) /2544),
(บัตรส่งเสริมเลขที่ 1779 (2) / 2545) และบัตรส่งเสริมเลขที่ (1632(2)/2546)
นับแต่วันที่เริ่มมีรายได้จากการประกอบกิจการตามรายละเอียดดังนี้

+-------------+--------------+-----------+--------------+------------+
| บัต          | ลงวันที่        | ปร        | วันที่เริ่มมีรายได้ | วันหมดอายุ   |
| รส่งเสริมเลขที่ |              | ะเภทกิจการ |              |            |
|             |              |           |              |            |
|             |              | ที่ส่งเสริม   |              |            |
+-------------+--------------+-----------+--------------+------------+
| 1506/2542   | 16 พฤศจิกายน  | เลี้ยงไก่เนื้อ | 3 มกราคม     | 2 มกราคม   |
|             | 2542         |           | 2544         | 2547       |
+-------------+--------------+-----------+--------------+------------+
| 1608 (1)    | 24 กันยายน    | เลี้ยงไก่เนื้อ | 30 ตุลาคม     | 29 ตุลาคม   |
| /2544       | 2544         |           | 2544         | 2552       |
+-------------+--------------+-----------+--------------+------------+
| 1678 (1)    | 25 ตุลาคม     | เลี้ยงไก่เนื้อ | 15 มกราคม    | 14 มกราคม  |
| /2544       | 2544         |           | 2545         | 2553       |
+-------------+--------------+-----------+--------------+------------+
| 1696 (1)    | 6 พฤศจิกายน   | เลี้ยงไก่เนื้อ | 26 กรกฎาคม   | 25 กรกฎาคม |
| /2544       | 2544         |           | 2545         | 2553       |
+-------------+--------------+-----------+--------------+------------+
| 1779 (2)    | 12 ธันวาคม    | เลี้ยงไก่เนื้อ | 21 กุมภาพันธ์   | 20 กุมภาพันธ์ |
| /2545       | 2545         |           | 2546         | 2554       |
+-------------+--------------+-----------+--------------+------------+
| 1632 (2)    | 11 พฤศจิกายน  | เลี้ยงไก่เนื้อ | -            | -          |
| /2546       | 2546         |           |              |            |
+-------------+--------------+-----------+--------------+------------+

  สายธุรกิจอาหารสัตว์

สายธุรกิจอาหารสัตว์ ดำเนินการโดยบริษัท กรุงไทยอาหารสัตว์ จำกัด (มหาชน)
ผลิตภัณฑ์หลักของบริษัทคือ อาหารสัตว์บก และอาหารสัตว์น้ำ
อาหารสัตว์บกเฉพาะอาหารไก่จะขายให้กับบริษัท เอ็มเคเอส ฟาร์ม จำกัด และบริษัท
ฟาร์มกรุงไทย จำกัด รวมทั้งผู้เลี้ยงสัตว์ทั่วไป ส่วนอาหารสัตว์น้ำ จะขายให้กับผู้เลี้ยงสัตว์น้ำทั่วไป
สภาวะการแข่งขันธุรกิจอาหารสัตว์นี้ ไม่ค่อยรุนแรงมากนัก เนื่องจากร้อยละ 45
ขายให้กับบริษัทที่เกี่ยวข้องกัน ส่วนร้อยละ 55 ขายให้กับผู้เลี้ยงสัตว์อิสระทั่วไป
ซึ่งบริษัทประกอบธุรกิจอาหารสัตว์มากว่า 20 ปี
ทำให้ลูกค้าโดยทั่วไปมั่นใจในคุณภาพของผลิตภัณฑ์ของบริษัท
รวมทั้งบริษัทได้จัดให้มีนักวิชาการคอยให้คำปรึกษา ดูแล การเลี้ยงสัตว์
ซึ่งทำให้ลูกค้ามั่นใจในผลิตภัณฑ์ของบริษัทมากยิ่งขึ้น

นอกจากนี้บริษัท กรุงไทยอาหารสัตว์ จำกัด (มหาชน)
ซึ่งเป็นบริษัทย่อยได้รับบัตรส่งเสริมการลงทุนเลขที่ 1055 (1) /2544 ลงวันที่ 17 มกราคม 2544
จากคณะกรรมการส่งเสริมการลงทุนโดยได้รับสิทธิประโยชน์ตามพระราชบัญญัติส่งเสริมการลงทุน
พ.ศ. 2520 ตามมาตรา 25, 26, 28, 31, 34 และ 37
สิทธิประโยชน์ที่ได้รับรวมถึงการได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับส่งเสริมมีกำหนดแปดปีนับแต่วันที่เริ่มมีรายได้จากการประกอบ
กิจการที่ได้รับส่งเสริมการลงทุนในกิจการผลิตอาหารสัตว์ประเภทอาหารกุ้งโดยบริษัทย่อยดังกล่าวเริ่มมีรายได้จากการประกอบกิจการที่ได้รับส่งเสริมการลงทุน
เมื่อวันที่ 2 พฤษภาคม 2544

สายธุรกิจอาหารแปรรูป

สายธุรกิจอาหารแปรรูป ดำเนินการโดยบริษัท จีเอฟ ฟู้ดส์ จำกัด ผลิตภัณฑ์หลักคือ ไส้กรอก
ซึ่งผลิตภัณฑ์จะอยู่ภายใต้เครื่องหมายการค้าของบริษัท ตลาดที่สำคัญของธุรกิจนี้คือ ตลาดสด
ตลาดพ่อค้าคนกลาง และตลาดห้างสรรพสินค้า

บริษัทเผชิญกับสภาวะแข่งขันค่อนข้างรุนแรง เนื่องจากการผลิตไส้กรอก
บางส่วนจะใช้เศษเนื้อไก่ที่เกิดจากการตัดแต่งของผลิตภัณฑ์ที่ส่งออก ซึ่งบริษัทมีคู่แข่งที่สำคัญ
คือกลุ่มบริษัทที่เลี้ยงไก่ เพื่อการส่งออกเป็นหลัก

สายธุรกิจซื้อขายวัตถุดิบ

สายธุรกิจซื้อขายวัตถุดิบดำเนินการโดยบริษัท จีเอฟพีที-จีพี จำกัด เนื่องจากในปี 2547
ได้เกิดการแพร่ระบาดโรคไข้หวัดนก ทำให้คณะกรรมการบริษัทชะลอการลงทุนการเลี้ยงไก่ปู่ย่าพันธุ์
และได้เปลี่ยนสายธุรกิจ เป็น ธุรกิจซื้อ-ขายวัตถุดิบแทน

(2) การตลาดและภาวะการแข่งขัน

สายธุรกิจชำแหละและแปรรูปเนื้อไก่

(ก) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทนั้น บริษัทให้ความสำคัญเป็นอย่างมากกับคุณภาพของผลิตภัณฑ์
อีกทั้งบริษัทมีความได้เปรียบมากกว่าคู่แข่งขัน
เนื่องจากบริษัทมีประสบการณ์มาหลายสิบปีทางด้านภาคปศุสัตว์ ทำให้คุณภาพของผลิตภัณฑ์ของบริษัท
เป็นที่ยอมรับของลูกค้า นอกจากนี้ บริษัทได้พัฒนารูปแบบของผลิตภัณฑ์ให้มีความหลากหลาย
ตามที่ลูกค้าต้องการ

บริษัทมีนโยบายที่จะผลิตสินค้ามูลค่าเพิ่มเป็นสำคัญ
เนื่องจากต้นทุนการผลิตของไทยสูงกว่าคู่แข่งเล็กน้อย ถ้าผลิตสินค้าธรรมดาประเภทไก่ติดกระดูก
อาจจะไม่สามารถแข่งขันประเทศอื่นได้ ดังนั้น
บริษัทจึงเน้นการผลิตไก่แปรรูปที่ต้องใช้แรงงานที่มีฝีมือให้มากขึ้น เช่น
การผลิตเนื้อไก่เสียบไม้ชนิดต่างๆ และไก่ชุบแป้ง เป็นต้น
ซึ่งประเทศอื่นที่เป็นคู่แข่งขันยังพัฒนาฝีมือได้ไม่ทัน หรือคู่แข่งในบางประเทศ
มีอัตราค่าจ้างแรงงานที่สูงไม่สามารถแข่งขันได้
ทำให้ผลิตภัณฑ์ของบริษัทยังคงสามารถแข่งขันได้ในตลาดต่างประเทศ

-   ลักษณะของลูกค้า

  ลูกค้าในประเทศ สามารถแบ่งลักษณะของลูกค้าในประเทศได้เป็น 3 กลุ่มดังนี้

กลุ่มที่ 1 กลุ่มลูกค้าที่เป็นบริษัทย่อยและบริษัทร่วม ได้แก่บริษัท จีเอฟ ฟู้ดส์ จำกัด
ซึ่งเป็นบริษัทย่อยของบริษัท จีเอฟพีที จำกัด (มหาชน)
รับซื้อเศษเนื้อที่เกิดจากการตัดแต่งสินค้าต่างประเทศ เพื่อนำไปผลิตไส้กรอก และบริษัทร่วมคือ
บริษัท แมคคีย์ ฟู้ด เซอร์วิสเซส (ประเทศไทย) จำกัด โดยมีสัดส่วนการซื้อคิดเป็นร้อยละ 1.58
และ 11.65 ของยอดขายในประเทศ ตามลำดับ โดยที่บริษัท แมคคีย์ ฟู้ด เซอร์วิสเซส
(ประเทศไทย) จำกัด รับซื้อเนื้อไก่เพื่อนำไปผลิตสินค้าส่งให้กับร้านแมคโดนัลด์ ทั่วประเทศ
อีกทั้งจำหน่ายให้กับร้านแมคโดนัลด์ ของประเทศฮ่องกง สิงคโปร์ และเกาหลี เป็นต้น

กลุ่มที่ 2 กลุ่มลูกค้าที่เป็นบริษัทผู้ผลิตสินค้าแปรรูปเนื้อไก่เพื่อการส่งออก
ซึ่งลูกค้ากลุ่มนี้จะรับซื้อชิ้นส่วนไก่ โดยมีสัดส่วนร้อยละ 32.59 ของยอดขายภายในประเทศ
แล้วนำไปแปรรูปเป็นอาหารสำเร็จรูป และกึ่งสำเร็จรูปเพื่อการส่งออก

กลุ่มที่ 3 กลุ่มลูกค้าที่เป็นพ่อค้าคนกลางรายย่อย ๆ
ซึ่งจะมารับสินค้าจากบริษัททุกวันเพื่อนำไปขายต่อผู้บริโภคอีกทอดหนึ่ง โดยมีสัดส่วนร้อยละ 54.18
ของยอดขายภายในประเทศ

  ลูกค้าต่างประเทศ

บริษัทส่งออกเนื้อไก่ไปยังต่างประเทศ ตลาดต่างประเทศที่สำคัญ ได้แก่ ญี่ปุ่น
ประเทศในกลุ่มสหภาพยุโรป ฮ่องกง สิงคโปร์ และตะวันออกกลาง เป็นต้น

-   กลุ่มลูกค้าเป้าหมาย

  กลุ่มลูกค้าเป้าหมายของบริษัท คือ กลุ่มผู้บริโภคเนื้อสัตว์ทั้งใน และต่างประเทศ

-   การจำหน่ายและช่องทางการจำหน่าย

  การจำหน่าย

ผลิตภัณฑ์ของบริษัท จีเอฟพีที จำกัด (มหาชน) มีการจำหน่ายทั้งภายในประเทศ และต่างประเทศ
ภายใต้เครื่องหมายการค้า “GFPT” และเครื่องหมายการค้าของลูกค้า
มีสัดส่วนแบ่งเป็นตลาดภายในประเทศร้อยละ 75 และตลาดต่างประเทศร้อยละ 25

ช่องทางการจำหน่าย

ตลาดภายในประเทศ สินค้าส่วนใหญ่เป็นผลพลอยได้จากการชำแหละไก่ เช่น ขนไก่ หัวไก่
เครื่องใน กระดูก เศษเนื้อเศษหนัง โดยผู้ซื้อส่วนหนึ่งเป็นพ่อค้าคนกลาง
ซึ่งเข้ามารับสินค้าทุกวันเพื่อนำไปส่งแก่ผู้บริโภคอีกทีหนึ่ง
และอีกส่วนหนึ่งซึ่งเป็นสินค้าคุณภาพระดับส่งออก จำหน่ายให้
กับบริษัทที่เป็นผู้ผลิตสินค้าแปรรูปจากเนื้อไก่โดยส่งออกอีกต่อหนึ่ง นอกจากนี้ บริษัทย่อย คือ บริษัท
จีเอฟ ฟูดส์ จำกัด เป็นผู้รับซื้อเนื้อไก่เพื่อนำไปผลิตไส้กรอก ส่วนบริษัทร่วม คือบริษัท แมคคีย์ ฟู้ด
เซอร์วิสเซส (ประเทศไทย) จำกัด จะเพื่อนำไปผลิตเป็น ไก่ทอด เบอร์เกอร์ไก่ และ นักเก็ต
เป็นต้น

  ตลาดต่างประเทศ บริษัท จีเอฟพีที จำกัด (มหาชน) ติดต่อขายสินค้าโดยตรงกับลูกค้า
  ซึ่งผู้นำเข้ารายใหญ่ คือ ประเทศญี่ปุ่นและกลุ่มประเทศในสหภาพยุโรป

(ข) สภาพการแข่งขันภายในอุตสาหกรรม

การแข่งขันภายในประเทศ ผู้ประกอบการโรงเชือดไก่ในประเทศโดยส่วนใหญ่
มักอยู่ในลักษณะที่ครบวงจรคือ มีธุรกิจอาหารสัตว์ ผลิตลูกไก่ และฟาร์มเลี้ยงไก่เป็นของตนเอง

สำหรับการแข่งขันของบริษัท จีเอฟพีที จำกัด (มหาชน)
เมื่อเปรียบเทียบกับคู่แข่งขันรายอื่นภายในประเทศจัดได้ว่าอยู่ในระดับแนวหน้ารายหนึ่ง
และมีธุรกิจครบวงจร คือ มีโรงงานอาหารสัตว์ มีฟาร์มเลี้ยงไก่ และโรงชำแหละไก่ การที่บริษัท
จีเอฟพีที จำกัด (มหาชน)
เป็นหนึ่งในบริษัทที่ครบวงจรย่อมจะได้เปรียบในการแข่งขันทั้งในด้านการควบคุมคุณภาพ
ความสามารถในการหาเนื้อไก่ป้อนเข้าโรงชำแหละ เนื่องจากมีฟาร์มเลี้ยงของตนเอง
รวมทั้งการปรับปรุงเทคนิคให้ทันสมัยและมีประสิทธิภาพและสามารถกำหนดปริมาณ
ให้สอดคล้องกับความต้องการของตลาด ได้อย่างมีประสิทธิภาพ

การแข่งขันในตลาดต่างประเทศ คู่แข่งที่สำคัญในการส่งออกเนื้อไก่สดแช่แข็ง ประกอบ

ด้วย สหรัฐอเมริกา บราซิลและจีน ปัจจุบันการแข่งขันในตลาดส่งออก
ขึ้นอยู่กับความได้เปรียบของผู้ส่งออกในแต่ละประเทศ เช่น ต้นทุนของสินค้า ค่าระวาง
คุณภาพของสินค้า ซึ่งประเทศไทยนับได้ว่ามีความได้เปรียบในเรื่องต้นทุนการผลิต คุณภาพ
ตลอดจนประสิทธิภาพในการพิจารณารูปแบบของสินค้าให้ตรงกับความต้องการของลูกค้า
ทำให้ไทยสามารถขยายตลาดส่งออกโลกเพิ่มขึ้นทุกปี

ภาวะอุตสาหกรรมและสภาพการแข่งขันในอนาคต

สถานการณ์ในปี 2547

ภาวะการผลิต

แม้ว่าจะเกิดไข้หวัดนกระบาดในประเทศเอเซียหลายประเทศที่เป็นแหล่งการผลิตไก่เนื้อสำคัญจนต้องทำลายไก่ทิ้งเป็นจำนวนมาก
แต่ปริมาณการผลิตไก่เนื้อของโลกในปี 2547
ก็ยังมีแนวโน้มเพิ่มขึ้นทั้งนี้เนื่องจากประเทศผู้นำในการผลิตไก่เนื้อหลายประเทศ
เช่นบราซิลและเม็กซิโกไม่ได้รับผล

กระทบจากการระบาดของโรคนี้ ถึงแม้ว่าสหรัฐอเมริกาจะมีปัญหาไข้หวัดนกระบาดแต่ก็ไม่รุนแรงนัก
ทำให้สามารถขยายการผลิตเพิ่มขึ้นได้เช่นกัน
การขยายการผลิตในประเทศเหล่านี้ทำให้ปริมาณการเลี้ยงและผลผลิตจากไก่เนื้อของโลกโดยรวมก็ยังคงเพิ่มขึ้นได้
โดยในปี 2547 ปริมาณผลผลิตไก่เนื้อรวมของโลกมีประมาณ 55.23 ล้านตัน เพิ่มขึ้นจากปี 2546
ร้อยละ 1.8

สหรัฐอเมริกายังคงเป็นประเทศผู้ผลิตไก่เนื้อรายใหญ่ที่สุดของโลก โดยในปี 2547 ผลิตได้ประมาณ
15.31 ล้านตัน เพิ่มขึ้นจากปี 2546 ประมาณร้อยละ 4.2
ในขณะที่สาธารณรัฐประชาชนจีนซึ่งเป็นผู้ผลิตรายใหญ่อันดับ 2 มีปริมาณผลผลิตไก่เนื้อราว 9.70
ล้านตันลดลงจากปี 2546 ร้อยละ 2.0
ส่วนบราซิลซึ่งเป็นผู้ผลิตอันดับรองลงมาผลิตไก่เนื้อได้ประมาณ 8.10 ล้านตัน เพิ่มขึ้นจากปี 2546
ประมาณร้อยละ 6.0 ตามมาด้วยกลุ่มประเทศสหภาพยุโรปซึ่งผลิตได้ 7.69 ล้านตัน เพิ่มขึ้นจากปี
2546 ร้อยละ 0.6

ในส่วนของประเทศไทยนั้น ในปี 2547 มีการเลี้ยงไก่เนื้อรวมทั้งสิ้นประมาณ 700 ล้านตัว
คิดเป็นผลผลิตไก่เนื้อราว 0.93 ล้านตัน ลดลงจากปี 2546 ถึงร้อยละ 31.3
ซึ่งเป็นการลดลงในอัตราสูงมาก การที่ปริมาณการผลิตลดลงมากเช่นนี้
เป็นผลมาจากการเกิดไข้หวัดนกระบาดอย่างกว้างขวางตั้งแต่ต้นปี
ทำให้ต้องทำลายไก่และสัตว์ปีกทิ้งเป็นจำนวนมากเพื่อตัดวงจรการแพร่ระบาด
โดยในกระบวนการนี้มีไก่พ่อ-แม่พันธุ์ต้องถูกทำลายไปด้วยราว 2 - 3 ล้านตัว
นอกจากนั้นการที่ตลาดต่างประเทศห้ามนำเข้าไก่แช่แข็งและการที่ต้นทุนวัตถุดิบอาหารสัตว์สูงขึ้นก็มีส่วนทำให้ธุรกิจการเลี้ยงไก่ต้องปรับลดการผลิตลงด้วย

รัฐบาลไทยได้พยายามจำกัดความเสียหายที่เกิดขึ้นโดยเร่งหยุดยั้งการระบาดของโรค
และดำเนินมาตรการหลายประการเพื่อช่วยเหลือธุรกิจการเลี้ยงไก่
เช่นการจ่ายเงินชดเชยให้แก่เกษตรกรที่ต้องทำลายไก่ทิ้ง
การรณรงค์ให้ประชาชนเลิกหวาดเกรงการบริโภคไก่
และการยกเว้นค่าธรรมเนียมแก่โรงเชือดเป็นเวลา 5 ปี เป็นต้น

ภาวะการตลาด

ตลาดในประเทศ

ความต้องการบริโภคเนื้อไก่และผลิตภัณฑ์ลดลงเนื่องจากความหวาดเกรงว่าเชื้อโรคไข้หวัดนกจะติดมากับผลิตภัณฑ์เหล่านั้น โดยเฉพาะอย่างยิ่งหลังจากที่มีผู้ตายจากโรคนี้ไปจำนวนหนึ่ง ก็ทำให้ความหวาดวิตกนี้แพร่ขยายออกไปเป็นวงกว้างอย่างรวดเร็ว การที่รัฐบาลยังไม่อาจหยุดยั้งการแพร่ระบาดได้อย่างเด็ดขาดในช่วงแรก ๆ ก็ทำให้ผู้บริโภคส่วนใหญ่ชะลอการซื้อผลิตภัณฑ์จากไก่ทุกชนิดไว้ชั่วคราวจนกว่าจะแน่ใจว่าไม่มีความเสี่ยงภัยจากการแพร่ระบาดของโรคแล้ว

การรณรงค์ของทั้งภาครัฐและเอกชนในอุตสาหกรรมไก่เนื้อเพื่อจูงใจและสร้างความเชื่อมั่นแก่ผู้บริโภคว่าจะปลอดภัยจากโรคหวัดนก อาทิ การจัดมหกรรมการบริโภคผลิตภัณฑ์ไก่โดยมีทั้งการแจกฟรีและลดราคาพิเศษ และการประชาสัมพันธ์อย่างกว้างขวางให้เห็นว่า ผลิตภัณฑ์ที่ออกจำหน่ายนั้นผ่านมาตรการควบคุมด้านสุขอนามัยอย่างเข้มงวด แม้จะไม่สามารถเพิ่มการบริโภคให้กลับมาสู่ระดับเดิมได้ แต่ก็มีส่วนช่วยให้การบริโภคผลิตภัณฑ์จากเนื้อไก่ฟื้นตัวขึ้นในระดับหนึ่ง

ปริมาณความต้องการบริโภคผลิตภัณฑ์ไก่เนื้อในประเทศในปี 2547 มีประมาณ 518,000 ตัน
ลดลงจากปี 2546 ถึงร้อยละ 43.7 นอกจากนั้นปริมาณบริโภคผลิตภัณฑ์ไก่เนื้อเฉลี่ยต่อคนก็ลดลงด้วย
จากประมาณ 13.3 กิโลกรัมต่อคนต่อปีในปี 2546 เหลือเพียง 8.1 กิโลกรัมต่อคนต่อปีในปี 2547
ซึ่งเป็นการลดต่ำกว่า 10 กิโลกรัมเป็นครั้งแรกในรอบเกือบ 10 ปี

การส่งออก

การส่งออกผลิตภัณฑ์ไก่เนื้อของไทยในปี 2547 มีปริมาณรวมทั้งสิ้นประมาณ 210,000 ตัน
ลดลงจากปี 2546 ร้อยละ 61.53 และคิดเป็นมูลค่าการส่งออกรวมราว 22,500 ล้านบาท
ลดลงจากปี 2546 ร้อยละ 52.99 ซึ่งถือได้ว่าเป็นการลดลงทั้งปริมาณและมูลค่าส่งออกที่ค่อนข้างสูง
อย่างไรก็ตามการที่มูลค่าลดลงเป็นสัดส่วนน้อยกว่าปริมาณการส่งออก
แสดงว่าราคาส่งออกโดยเฉลี่ยสูงขึ้น เมื่อเทียบกับปี 2546
เพราะการส่งออกส่วนใหญ่เป็นผลิตภัณฑ์แปรรูปซึ่งราคาโดยทั่วไปสูงกว่าไก่สดแช่เย็นแช่แข็งนั่นเอง

จากปริมาณการส่งออกรวม 210,000 ตันในปี 2547 นี้
แยกเป็นการส่งออกในรูปไก่สดแช่เย็นแช่แข็งเพียงประมาณ 26,000 ตัน มูลค่าประมาณ 1,700
ล้านบาทและการส่งออกเป็นผลิตภัณฑ์แปรรูปประมาณ 184,000 ตัน มูลค่าราว 20,800
ล้านบาทโดยที่ในส่วนของไก่สดแช่เย็นแช่แข็งนั้น ปริมาณส่งออกลดลงจากปี 2546 ถึงร้อยละ 93.31
ทั้งนี้เป็นผลจากการที่ตลาดต่างประเทศห้ามนำเข้าไก่สดแช่แข็งเนื่องจากเกรงการแพร่ระบาดของโรคไข้หวัดนก
ส่วนปริมาณการส่งออกในรูปผลิตภัณฑ์แปรรูปนั้นเพิ่มขึ้นร้อยละ 17.14
เนื่องจากตลาดต่างประเทศยอมอนุญาตให้นำเข้าเนื้อไก่ปรุงสุกได้
ปัญหาการห้ามนำเข้าไก่สดแช่เย็นแช่แข็งในประเทศที่เป็นตลาดสำคัญนี้
ทำปริมาณการส่งออกในรูปไก่สดแช่เย็นแช่แข็งนั้นมีสัดส่วนลดลงจากร้อยละ 71.23
ของปริมาณส่งออกผลิตภัณฑ์ไก่เนื้อทั้งหมดในปี 2546 เหลือเพียงร้อยละ 12.38
ในขณะที่ปริมาณการส่งออกในรูปผลิตภัณฑ์แปรรูปมีสัดส่วนเพิ่มขึ้นจากร้อยละ 28.77 เป็นร้อยละ
87.62 ในช่วงเดียวกัน

ในด้านของตลาดส่งออกนั้น ญี่ปุ่นยังคงเป็นตลาดส่งออกผลิตภัณฑ์ไก่เนื้อที่สำคัญที่สุด โดยในปี 2547
ประเทศไทยส่งออกผลิตภัณฑ์ไก่เนื้อไปยังญี่ปุ่นประมาณ 109,000 ตัน การส่งออกนี้ลดลงถึงร้อยละ
60.95 เมื่อเทียบกับปีที่ผ่านมา และสัดส่วนการส่งออกไปยังญี่ปุ่นนั้นเพิ่มขึ้นจากร้อยละ 49.85 ในปี
2546 เป็นร้อยละ 51.90 ทั้งนี้โดยมีสาเหตุเนื่องมาจากการที่ในปี 2547
การส่งออกของไทยส่วนใหญ่เป็นประเภทผลิตภัณฑ์แปรรูป
ซึ่งผลิตภัณฑ์ประเภทนี้มีสัดส่วนส่งออกไปญี่ปุ่นสูงกว่าประเทศอื่น อยู่แล้ว
นอกจากนั้นก็ยังเป็นเพราะการส่งออกไปยังตลาดอื่น ๆ (ยกเว้นสหภาพยุโรป)นั้นลดลงเหลือน้อยมาก

ส่วนตลาดสหภาพยุโรปซึ่งเป็นตลาดอันดับ 2 ของไทยนั้นการส่งออกมีปริมาณเพียง 86,000 ตัน
ลดลงจากปีที่ผ่านมาถึงร้อยละ 46.20 และคิดเป็นสัดส่วนร้อยละ 40.95
ของปริมาณส่งออกรวมซึ่งเพิ่มขึ้นจากสัดส่วนร้อยละ 29.28 ในปี 2546
สัดส่วนที่เพิ่มขึ้นนี้เป็นเพราะเหตุผลเดียวกันกับกรณีของญี่ปุ่นคือเนื่องจากการส่งออกไปยังตลาดอื่นลดลงมาก

นอกจากตลาดหลักทั้ง 2 แล้ว การส่งออกไปยังตลาดอื่น ๆ นั้นมีปริมาณการส่งออกประมาณ 15,000
ตัน ซึ่งลดลงถึงร้อยละ 86.84 จากปีที่ผ่านมา
โดยมีสาเหตุมาจากการยกเลิกการนำเข้าผลิตภัณฑ์เนื้อไก่จากประเทศไทยภายหลังเกิดการระบาดของไข้หวัดนกมาตั้งแต่ต้นปี
2547

แนวโน้มปี 2548

ภาวะการผลิต

ในปี 2548 ปริมาณการผลิตไก่เนื้อของไทยมีแนวโน้มที่จะฟื้นตัวขึ้นจากภาวะตกต่ำอย่างร้าย แรงในปี
2547 โดยคาดว่าปริมาณการเลี้ยงไก่เนื้อจะเพิ่มขึ้นเป็น 720 ล้านตัวคิดเป็นปริมาณผลผลิต 0.95
ล้านตัน เพิ่มขึ้นจากปีที่ผ่านมาในอัตราร้อยละ 2.9 และ 2.4 ตามลำดับ

การฟื้นตัวของการผลิตนี้
เป็นผลของมาตรการควบคุมและเฝ้าระวังการระบาดของโรคไข้หวัดนกอย่างเข้มงวดจริงจังในปีที่ผ่านมา
และความคาดหวังว่าจะสามารถส่งออกได้เพิ่มขึ้น
ถ้าหากสามารถสร้างความเชื่อมั่นให้แก่รัฐบาลและผู้บริโภคในต่าง
ประเทศได้ว่าผลิตภัณฑ์ไก่เนื้อจากประเทศไทยมีมาตรฐานทางสุขอนามัยและปลอดจากโรคหรือสารปนเปื้อนอันอาจเป็นอันตรายต่อผู้บริโภคได้

นอกจากการขยายตัวของการผลิตเพื่อตอบสนองความต้องการของตลาดส่ง
ออกซึ่งคาดว่าจะสามารถขยายตัวขึ้นได้ในระดับหนึ่งแล้ว
การขยายตัวอีกส่วนหนึ่งก็เป็นเพื่อสนองความต้องการของตลาดภายในประเทศที่มีแนวโน้มฟื้นตัวจากที่ตกต่ำลงมากในปี
2547 ที่ผ่านมาด้วย

อย่างไรก็ตาม มีอุปสรรคและความเสี่ยงหลายประการ
ที่อาจก่อให้เกิดผลกระทบทางลบต่อการผลิตและทำให้ผลผลิตลดลงต่ำกว่าที่คาดหมายได้โดยเฉพาะอย่างยิ่งปัญหาการระบาดของไข้หวัดนกซึ่งยังจำเป็นต้องมีการเฝ้าระวังอย่างต่อเนื่องและอาจต้องมีมาตรการกำหนดเขตการเลี้ยง
(Zoning)
ที่ควบคุมได้เต็มที่อย่างแท้จริงขึ้นเพื่อสร้างความมั่นใจแก่ผู้บริโภคทั้งภายในและต่างประเทศ นอกจาก
นั้นการที่ประเทศไทย ยังจำเป็นต้องนำเข้าวัตถุดิบอาหารสัตว์จากต่างประเทศ
ทำให้ต้นทุนการผลิตอาหารสัตว์อาจผันผวนได้ง่าย
เพราะขึ้นอยู่กับราคาในตลาดต่างประเทศที่ไม่แน่นอน
ถ้าหากราคาวัตถุดิบสูงก็จะทำให้ราคาอาหารสัตว์และต้นทุนการเลี้ยงไก่เนื้อสูงตามมาในที่สุด

ภาวะการตลาด

การคาดการณ์ว่าภาวะเศรษฐกิจของประเทศไทยในปี 2548 จะสามารถขยายตัวในระดับดีพอสมควร
ทำให้ตลาดของผลิตภัณฑ์ไก่เนื้อภายในประเทศมีแนวโน้มว่าจะสามารถเติบโตขึ้นได้เมื่อผู้บริโภคเริ่มกลับมามั่นใจในความปลอดภัยของผลิตภัณฑ์ไก่เนื้ออีกครั้ง
ทั้งนี้เพราะโดยปกติแล้วผลิตภัณฑ์ไก่เนื้อจะเป็นทางเลือกหนึ่งที่ดีที่สุด
สำหรับผู้บริโภคที่ต้องการอาหารที่มีคุณค่าและราคา เหมาะสมกับค่าครองชีพ
นอกจากนั้นการขยายตัวของการท่องเที่ยวซึ่งได้มีการส่งเสริมอย่างจริงจัง
และต่อเนื่องก็ทำให้เกิดความต้องการผลิตภัณฑ์ไก่เนื้อแปรรูปประเภทต่างๆ มาก ขึ้นด้วย
คาดว่าการบริโภคภายในประเทศในปี 2548 จะมีปริมาณราว 650,000 ตัน เพิ่มจากปี 2547
ร้อยละ 1.3 และปริมาณบริโภคเฉลี่ยก็จะเพิ่มจาก 8.1 กิโลกรัมมาเป็น 10.1
กิโลกรัมต่อคนต่อปีด้วย

ส่วนในด้านตลาดต่างประเทศของผลิตภัณฑ์ไก่เนื้อนั้น มีโอกาสที่จะสามารถฟื้นตัวขึ้นได้ในปี 2548
โดยคาดหมายว่าจะมีปริมาณส่งออกประมาณ 300,000 ตัน คิดเป็นมูลค่า 34,000 ล้านบาท
เพิ่มจากปี 2547 ประมาณร้อยละ 43 โดยปัจจัยเกื้อหนุนให้การส่งออกมีแนวโน้มขยายตัวได้อีกก็คือ
ภาวะเศรษฐกิจโลกที่ยังอยู่ในช่วงการฟื้นตัว
อย่างไรก็ตามการส่งออกจะฟื้นตัวได้ตามที่คาดหมายเพียงใดนั้นขึ้นอยู่กับว่าผู้นำเข้าและผู้บริโภคในตลาดต่างประเทศจะกลับมาเชื่อมั่น
ในมาตรฐานทางสุขอนามัยของผลิตภัณฑ์ไก่เนื้อจากประเทศไทยมากน้อยเพียงใดด้วย
ซึ่งการจะสร้างความเชื่อมั่นขึ้นได้นั้นต้องอาศัยความร่วมมืออย่างจริงจังระหว่างภาครัฐและเอกชนที่เกี่ยวข้องโดยเฉพาะ
การกำหนด
ให้มีมาตรการควบคุมและป้องกันอย่างเข้มงวดมากขึ้นซึ่งเป็นผลดีต่อการส่งออกในระยะยาว

บทเรียนจากปี 2547 ที่ผ่านมานั้น
แสดงให้เห็นชัดเจนว่าการเกิดปัญหาด้านความเชื่อมั่นในมาตรฐานด้านสุขอนามัยจะนำไปสู่ผลเสียที่ร้ายแรงและกว้างขวาง
ต่ออุตสาหกรรมการผลิตและส่งออกผลิตภัณฑ์ไก่เนื้อโดยรวมได้
ความสูญเสียนี้จึงเป็นบทเรียนราคาแพงที่ทุกฝ่ายจะต้องร่วมมือกันป้องกันไม่ให้เกิดขึ้นอีก

นอกจากความเสี่ยงจากการระบาดของโรคไข้หวัดนกแล้ว
ยังมีอุปสรรคบางประการที่ไม่ควรมองข้ามเพราะอาจทำให้การส่งออกไม่สามารถเป็นไปตามเป้าหมายได้อีกด้วย
ซึ่งที่สำคัญก็คือการแข่งขันที่มีมากขึ้นโดยเฉพาะอย่างยิ่งจากบราซิลซึ่งมีการขยายการผลิตขึ้นอย่างมากในปี
2547 ที่ผ่านมาและไม่มีปัญหาการระบาดของไข้หวัดนก
และบราซิลยังมีศักยภาพในการแข่งขันสูงขึ้นจากผลของการที่ค่าเงินลดลงอีกด้วย

สัดส่วนการส่งออกผลิตภัณฑ์ไก่เนื้อของไทยในตลาดต่างประเทศ

เปรียบเทียบระหว่างปี 2546-2548

+------------+--------+--------+--------+--------+--------+--------+
| ตลาด       | 2546   |        | 2547   |        | 2548   |        |
+------------+--------+--------+--------+--------+--------+--------+
|            | ปริมาณ  | สัดส่วน  | ปริม    | สัดส่วน  | ปริมาณ  | สัดส่วน  |
|            |        |        | าณ(ตัน) |        |        |        |
|            | (ตัน)   | (      |        | (      | (ตัน)   | (      |
|            |        | ร้อยละ) |        | ร้อยละ) |        | ร้อยละ) |
+------------+--------+--------+--------+--------+--------+--------+
| ญี่ปุ่น        | 2      | 49.85  | 1      | 51.90  | 1      | 50.00  |
|            | 72,167 |        | 09,000 |        | 50,000 |        |
| สหภาพยุโรป  |        | 29.28  |        | 40.95  |        | 33.33  |
|            | 1      |        | 86,000 |        | 1      |        |
| อื่น ๆ       | 59,859 | 20.87  |        | 7.15   | 00,000 | 16.77  |
|            |        |        | 15,000 |        |        |        |
|            | 1      |        |        |        | 50,000 |        |
|            | 13,961 |        |        |        |        |        |
+------------+--------+--------+--------+--------+--------+--------+
| รวม        | 5      | 100.00 | 2      | 100.00 | 3      | 100.00 |
|            | 45,987 |        | 10,000 |        | 00,000 |        |
+------------+--------+--------+--------+--------+--------+--------+

ที่มา: สมาคมผู้ผลิตไก่เพื่อส่งออกไทย

หมายเหตุ: ปี 2547 เป็นค่าประมาณการ

ปี 2548 เป็นพยากรณ์

ปริมาณและมูลค่าการส่งออกผลิตภัณฑ์ไก่เนื้อของไทย

ปริมาณ: ตัน

มูลค่า: ล้านบาท

+--------+---------+---------+---------+---------+--------+-------+
| ปี      | ไก      |         | ไก่แปรรูป |         | รวม    |       |
|        | ่สดแช่แข็ง |         |         |         |        |       |
+--------+---------+---------+---------+---------+--------+-------+
|        | ปริมาณ   | มูลค่า    | ปริมาณ   | มูลค่า    | ปริมาณ  | มูลค่า  |
+--------+---------+---------+---------+---------+--------+-------+
| 2535   | 174,829 | 10,399  | 6,922   | 728     | 1      | 1     |
|        |         |         |         |         | 81,751 | 1,127 |
| 2536   | 157,080 | 8,886   | 9,506   | 1,242   |        |       |
|        |         |         |         |         | 1      | 1     |
| 2537   | 152,903 | 9,846   | 15,615  | 1,850   | 66,586 | 0,128 |
|        |         |         |         |         |        |       |
| 2538   | 149,935 | 9,662   | 26,276  | 3,088   | 1      | 1     |
|        |         |         |         |         | 68,518 | 1,696 |
| 2539   | 137,215 | 9,085   | 31,555  | 3,372   |        |       |
|        |         |         |         |         | 1      | 1     |
| 2540   | 151,120 | 10,951  | 41,114  | 4,951   | 76,211 | 2,750 |
|        |         |         |         |         |        |       |
| 2541   | 220,776 | 17,221  | 60,943  | 9,020   | 1      | 1     |
|        |         |         |         |         | 68,770 | 2,457 |
| 2542   | 211,675 | 14,817  | 61,924  | 8,669   |        |       |
|        |         |         |         |         | 1      | 1     |
| 2543   | 245,994 | 15,990  | 86,800  | 11,284  | 92,234 | 5,902 |
|        |         |         |         |         |        |       |
| 2544   | 320,779 | 23,096  | 117,018 | 15,212  | 2      | 2     |
|        |         |         |         |         | 81,719 | 6,241 |
| 2545   | 336,837 | 24,589  | 127,406 | 16,244  |        |       |
|        |         |         |         |         | 2      | 2     |
| 2546   | 388,913 | 28,105  | 157,074 | 19,763  | 73,599 | 3,486 |
|        |         |         |         |         |        |       |
| 2547   | 26,000  | 1,700   | 184,000 | 20,800  | 3      | 2     |
|        |         |         |         |         | 32,794 | 7,274 |
| 2548   | -       | -       | 300,000 | 34,000  |        |       |
|        |         |         |         |         | 4      | 3     |
|        |         |         |         |         | 37,797 | 8,308 |
|        |         |         |         |         |        |       |
|        |         |         |         |         | 4      | 4     |
|        |         |         |         |         | 64,243 | 0,833 |
|        |         |         |         |         |        |       |
|        |         |         |         |         | 5      | 4     |
|        |         |         |         |         | 45,987 | 7,868 |
|        |         |         |         |         |        |       |
|        |         |         |         |         | 2      | 2     |
|        |         |         |         |         | 10,000 | 2,500 |
|        |         |         |         |         |        |       |
|        |         |         |         |         | 3      | 3     |
|        |         |         |         |         | 00,000 | 4,000 |
+--------+---------+---------+---------+---------+--------+-------+

ที่มา: สมาคมผู้ผลิตไก่เพื่อส่งออกไทย

หมายเหตุ: ปี 2547 เป็นค่าประมาณการ

ปี 2548 เป็นค่าพยากรณ์

สายธุรกิจโรงฟักไข่

(1) ลักษณะการตลาดและผลิตภัณฑ์

-   กลยุทธ์ในการแข่งขันที่สำคัญ

บริษัทจำหน่ายลูกไก่เนื้อให้กับบริษัทที่เกี่ยวข้องกัน คือบริษัท เอ็มเคเอส ฟาร์ม จำกัด และบริษัท
กรุงไทยอาหารสัตว์ จำกัด (มหาชน) ดังนั้นจึงไม่ต้องใช้กลยุทธ์ในการแข่งขัน

-   ลักษณะของลูกค้าและกลุ่มลูกค้าเป้าหมาย

บริษัทขายให้ลูกค้าเพียงสองราย คือบริษัท เอ็มเคเอส ฟาร์ม จำกัด และบริษัท กรุงไทยอาหารสัตว์
จำกัด (มหาชน) ซึ่งเป็นบริษัทที่เกี่ยวข้องกัน เนื่องจากผู้ถือหุ้นรายใหญ่เป็นผู้ถือหุ้นกลุ่มเดียวกัน

-   การจำหน่ายและช่องทางการจำหน่าย

บริษัทจำหน่ายให้กับลูกค้าเพียงสองราย คือ บริษัท เอ็มเคเอส ฟาร์ม จำกัดและบริษัท
กรุงไทยอาหารสัตว์ จำกัด (มหาชน)

(ข) สภาพการแข่งขันภายในอุตสาหกรรม

 สภาวะการตลาดของธุรกิจนี้ มีการแข่งขันค่อนข้างมาก ซึ่งยังคงเป็นกลุ่มเดียวกับกลุ่มบริษัทที่เลี้ยงไก่ เพื่อการส่งออกเป็นหลัก แต่เนื่องจากบริษัทในกลุ่มจีเอฟพีทีทำธุรกิจครบวงจร ทำให้บริษัทนี้ไม่เกิดสภาวะการแข่งขันกับบริษัทคู่แข่ง เนื่องจากบริษัทขายลูกไก่ให้กับบริษัทที่เกี่ยวข้องกัน

สายธุรกิจฟาร์มเลี้ยงไก่เนื้อ

(1) ลักษณะการตลาดและผลิตภัณฑ์

-   กลยุทธ์ในการแข่งขันที่สำคัญ

บริษัทจำหน่ายไก่ใหญ่ ซึ่งขายทั้งหมดให้กับบริษัทแม่คือบริษัท จีเอฟพีที จำกัด (มหาชน)
ในการจำหน่ายผลิตภัณฑ์นั้น จะเห็นว่าบริษัทมีลูกค้าเพียงรายเดียว อีกทั้งยังจำหน่ายให้กับบริษัทแม่
ดังนั้นภาวะการแข่งขันจึงไม่เกิดขึ้น และกลยุทธ์ที่สำคัญคือการที่บริษัทมีความชำนาญ และมีประสบ

การณ์มาหลายสิบปี ทำให้ลูกค้ามั่นใจในคุณภาพของสินค้า

-   ลักษณะของลูกค้า

  ลูกค้าของบริษัทคือบริษัทแม่หรือบริษัท จีเอฟพีที จำกัด (มหาชน)

-   กลุ่มลูกค้าเป้าหมาย

  กลุ่มลูกค้าเป้าหมายของบริษัท คือ บริษัทแม่

-   การจำหน่ายและช่องทางการจำหน่าย

บริษัทจำหน่ายในประเทศเพียงแห่งเดียว โดยจำหน่ายให้กับบริษัทแม่

(ข) สภาพการแข่งขันภายในอุตสาหกรรม

บริษัทไม่ต้องเผชิญกับสภาวะการแข่งขันในอุตสาหกรรม
เนื่องจากบริษัทจำหน่ายให้กับบริษัทแม่เพียงรายเดียว

  สายธุรกิจอาหารสัตว์

(1) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทนั้น บริษัทให้ความสำคัญเป็นอย่างมากกับคุณภาพของผลิตภัณฑ์
อีกทั้งบริษัทฯ มีความได้เปรียบมากกว่าคู่แข่งขัน
เนื่องจากบริษัทมีประสบการณ์มาหลายสิบปีทางด้านภาคปศุสัตว์ ทำให้คุณภาพของผลิตภัณฑ์ของบริษัท
เป็นที่ยอมรับของลูกค้า นอกจากนี้ บริษัทได้พัฒนารูปแบบของผลิตภัณฑ์ให้มีความหลากหลาย
ตามที่ลูกค้าต้องการ

-   ลักษณะของลูกค้า สามารถแบ่งได้ 2 กลุ่มดังนี้

กลุ่มที่ 1 ลูกค้าที่เป็นบริษัทที่เกี่ยวข้องกัน เนื่องจากมีผู้บริหารกลุ่มเดียวกัน ได้แก่ บริษัท เอ็มเคเอส
ฟาร์ม จำกัด และบริษัท ฟาร์มกรุงไทย จำกัด ซึ่งรับซื้อเฉพาะอาหารไก่

กลุ่มที่ 2 ลูกค้าผู้เลี้ยงสัตว์ทั่วไป

-   กลุ่มลูกค้าเป้าหมาย

กลุ่มลูกค้าเป้าหมายคือ 55% คือกลุ่มผู้เลี้ยงสัตว์ในประเทศ และอีก 45% คือกลุ่มบริษัทที่เกี่ยวข้องกัน

-   การจำหน่ายและช่องทางการจำหน่าย

บริษัทจำหน่ายผลิตภัณฑ์อาหารสัตว์ ภายใต้เครื่องหมายการค้าของบริษัท ส่วนช่องทางการจำหน่าย
บริษัทจำหน่ายให้กับเกษตรกรผู้เลี้ยงสัตว์โดยตรง
และบริษัทที่เป็นพ่อค้าคนกลางเพื่อนำไปจำหน่ายให้กับผู้เลี้ยงสัตว์อีกทอดหนึ่ง

(ข) สภาพการแข่งขันภายในอุตสาหกรรม

ผู้ประกอบการผลิตอาหารสัตว์ในประเทศ มีผู้ประกอบการประมาณ 50 กว่าราย
มีการแข่งขันค่อนข้างรุนแรง สำหรับการแข่งขันของบริษัท กรุงไทยอาหารสัตว์ จำกัด (มหาชน)
มีการแข่งขันไม่รุนแรงมากนัก เนื่องจากรายได้จากการขายของบริษัทประมาณ 45%
ขายให้กับบริษัทที่เกี่ยวข้องกัน และการดำเนินธุรกิจเป็นแบบลักษณะครบวงจร คือ
มีโรงงานผลิตอาหารสัตว์ มีฟาร์มผลิตลูกไก่ มีฟาร์มผลิตไก่เนื้อ และโรงเชือดไก่
การที่มีฟาร์มเลี้ยงเป็นของตนเอง ทำให้มีความได้เปรียบในด้านการแข่งขัน นอกจากนี้
บริษัทได้ดำเนินธุรกิจมาเป็นเวลานาน จนจัดได้ว่าอยู่ในระดับแนวหน้ารายหนึ่ง
อีกทั้งบริษัทมีประสบการณ์มานานกว่า 20 ปี

ภาวะอุตสาหกรรมและสภาพการแข่งขันในอนาคต

สถานการณ์ในปี 2547

ภาพรวม

ในปี 2547 ความต้องการอาหารสัตว์ในประเทศไทย มีปริมาณรวมทั้งสิ้นประมาณ 9,858,484 ตัน
ลดลงจากปี 2546 ถึงร้อยละ 13.43 ความต้องการอาหารสัตว์ที่ลดลงนี้
สืบเนื่องมาจากการเกิดโรคระบาดของสัตว์ปีกในประเทศไทยตั้งแต่ช่วงต้นปี 2547 ที่ผ่านมา
และสถานการณ์ยังไม่อาจควบคุมได้มาจนถึงช่วงกลางปีนี้ ดังนั้นปริมาณการเลี้ยงสัตว์ปีกทั้ง ไก่เนื้อ
ไก่ไข่ เป็ดเนื้อ
เป็ดไข่จึงลดลงอย่างมากเนื่องจากผลของการที่จะต้องทำลายสัตว์ปีกทิ้งเพื่อตัดวงจรของโรคระบาด
นอกจาก นั้นการผลิตยังลดลงอีกมากจากผลของการที่ผู้บริโภคหวาดวิตกไม่กล้าบริโภคผลิตภัณฑ์สัตว์ปีก
อีกทั้งการที่ตลาดต่างประเทศห้ามนำเข้าผลิตภัณฑ์สัตว์ปีกจากประเทศไทย
ตลอดจนประเทศที่เกิดโรคระบาดของสัตว์ปีกทั้งหมด
แม้ว่าการรณรงค์ของรัฐบาลเพื่อให้ประชาชนเกิดความเชื่อมั่นในความปลอดภัยจากการบริโภคผลิตภัณฑ์สัตว์ปีก
และการเจรจากับประเทศผู้นำเข้าจนหลายประเทศยอมนำเข้าไก่ปรุงสุกจากประเทศไทยจะช่วยให้การบริโภคฟื้นกลับมาได้บ้างในระดับหนึ่ง
แต่ก็ยังต่ำกว่าปริมาณบริโภคในช่วงที่ปีผ่านมา เนื่องจากการเลี้ยงไก่และเป็ดเป็นธุรกิจการเลี้ยงสัตว์
ที่มีความต้องการอาหารสัตว์รวมถึงครึ่งหนึ่งของความต้องการอาหารสัตว์ทั้งหมด
การเกิดปัญหาโรคระบาดรุนแรงในสัตว์ปีกจึงส่งกระทบอย่างมากต่อความต้องการอาหารสัตว์โดยรวม

แม้ว่าการระบาดของโรคไข้หวัดนกจะกระทบต่ออุตสาหกรรมการเลี้ยงไก่ค่อนข้างรุนแรง
ธุรกิจการเลี้ยงสัตว์ที่มีความต้องการอาหารสัตว์สูงสุดก็ยังคงเป็นการเลี้ยงไก่เนื้อ ซึ่งในปี 2547
มีความต้องการอาหารสัตว์ประมาณ 2,942,160 ตัน ลดลงจากปี 2546 ร้อยละ 22.75
ธุรกิจการเลี้ยงสัตว์ที่มีความต้องการอาหารสัตว์รองลงไปก็คือ การเลี้ยงสุกรขุน ซึ่งในปี 2547
มีความต้องการอาหารสัตว์ใกล้เคียงกับในปี 2546 คือประมาณ 2,932,300 ตัน
ส่วนธุรกิจการเลี้ยงสัตว์ที่มีความต้องการมากเป็นอันดับสามคือการเลี้ยงไก่ไข่นั้น
ความต้องการอาหารสัตว์ลดลงมากเนื่องจากประสบปัญหา เช่นเดียว กับการเลี้ยงไก่เนื้อ
ทำให้มีความต้องการอาหารสัตว์ในปี 2547 ประมาณ 984,960 ตัน ลดลงจากปี 2546 ร้อยละ
24.03

แนวโน้มปี 2548

จากการคาดคะเนว่าภาวะเศรษฐกิจของประเทศจะคงเติบโตได้ดี
ซึ่งจะส่งผลในทางที่ดีต่ออำนาจซื้อและความต้องการบริโภคผลิตภัณฑ์ปศุสัตว์
ประกอบกับการส่งออกผลิตภัณฑ์ไก่เนื้อมีแนวโน้มจะฟื้นตัวขึ้นได้ในระดับหนึ่ง
จึงคาดหมายได้ว่าปริมาณความต้องการอาหารสัตว์จะฟื้นตัวตัวตามไปด้วย
โดยประมาณได้ว่าจะมีความต้องการอาหารสัตว์ในปี 2548 ทั้งสิ้นราว 11,635,623 ตัน
จากปริมาณความต้องการรวมนี้อาจแยกเป็นความต้องการวัตถุดิบอาหารสัตว์ที่สำคัญได้ว่า
มีความต้องการปลาป่น 543,497 ตัน กากถั่วเหลือง 2,722,163 ตัน และข้าวโพดเลี้ยงสัตว์
4,455,420 ตัน

ความต้องการอาหารสัตว์สำหรับธุรกิจการเลี้ยงสุกรขุน คาดว่าจะมีปริมาณ 3,540,000 ตัน
คิดเป็นร้อยละ 30.42 ของปริมาณความต้องการอาหารสัตว์ทั้งหมด
ส่วนความต้องการอาหารสัตว์ในธุรกิจการเลี้ยงไก่เนื้อและไก่ไข่นั้น คาดว่าจะมีประมาณ
3,051,400 ตัน และ 1,440,000 ตัน คิดเป็นร้อยละ 26.22 และร้อยละ 12.38
ของปริมาณความต้องการอาหารสัตว์ทั้งหมดในปี 2548 ตามลำดับ

ความต้องการอาหารสัตว์ที่ขยายตัวเพิ่มขึ้นนี้ ทำให้คาดได้ว่าจำเป็นต้องนำเข้าวัตถุดิบอาหารสัตว์
โดยเฉพาะอย่างยิ่ง กากถั่วเหลือง ปลาป่น และข้าวโพด จากต่างประเทศมากขึ้นกว่าในปี 2547
ที่ผ่านมา
ซึ่งถ้าวิเคราะห์จากแนวโน้มการกำหนดมาตรการเกี่ยวกับการนำเข้าวัตถุดิบอาหารสัตว์ของทางการแล้ว
ก็คาดหมายได้ว่ามาตรการดังกล่าวนี้จะไม่แตกต่างไปจากปี 2547 มากนัก

อาจสรุปได้ว่า ความก้าวหน้าและศักยภาพที่จะเติบโตต่อไปของธุรกิจการผลิตอาหารสัตว์ในปี 2548
นั้นขึ้นอยู่กับปัจจัยที่คาดว่าจะมีผลทั้งทางบวกและทางลบต่อธุรกิจอาหารสัตว์ดังต่อไปนี้

ปัจจัยทางบวก

-   ความต้องการบริโภคผลิตภัณฑ์ปศุสัตว์ภายในประเทศและการส่งออกผลิตภัณฑ์ปศุสัตว์สำคัญคือไก่เนื้อ
    คาดว่าจะสามารถฟื้นตัวขึ้นได้ในปี 2548 และจะช่วยให้ความต้องการอาหารสัตว์มีมากขึ้น
    ส่งผลให้อุตสาหกรรมการผลิตอาหารสัตว์ฟื้นตัวขึ้นได้เช่นกัน

-   นโยบายของรัฐบาลเกี่ยวกับมาตรการการนำเข้าวัตถุดิบอาหารสัตว์
    ซึ่งมีจุดมุ่งหมายเพื่อช่วยธุรกิจการเลี้ยงสัตว์มากยิ่งขึ้น
    ทำให้อุตสาหกรรมการผลิตอาหารสัตว์ได้ประโยชน์ตามไปด้วย

-   ค่าเงินบาทที่มีแนวโน้มแข็งค่าขึ้น
    ทำให้ราคานำเข้าวัตถุดิบอาหารสัตว์เมื่อแปลงเป็นเงินบาทแล้วจะมีราคาต่ำลง

ปัจจัยทางลบ

-   การระบาดของไข้หวัดนกซึ่งก่อให้เกิดผลเสียหายอย่างรุนแรงต่อธุรกิจการเลี้ยงสัตว์ปีก
    และธุรกิจการผลิตอาหารสัตว์ในปี 2547
    แม้จะสามารถควบคุมได้และรัฐบาลได้กำหนดมาตรการตรวจสอบเฝ้าระวังอย่างเข้มงวด
    แต่การที่โรคนี้ยังเกิดขึ้นได้เป็นระยะ ๆ ในประเทศเพื่อนบ้าน เช่นเวียดนาม
    ทำให้ความเสี่ยงที่โรคนี้จะกลับมาระบาดในประเทศไทยได้อีกยังค่อนข้างสูง

-   ความต้องการวัตถุดิบอาหารสัตว์ที่ขยายตัวขึ้นในตลาดโลก
    เพื่อใช้ในอุตสาหกรรมการผลิตอาหารสัตว์ที่ขยายตัว ในขณะที่การผลิตขยายตัวได้ช้ากว่า
    และอาจได้รับผลกระทบจากภาวะดินฟ้าอากาศไม่เอื้ออำนวยอาจเป็นผลทำให้ราคาวัตถุดิบเหล่านี้เพิ่มสูงขึ้น
    จนเป็นอุปสรรคต่ออุตสาหกรรมอาหารสัตว์ได้

ประมาณการความต้องการวัตถุดิบอาหารสัตว์

เปรียบเทียบระหว่างปี 2545-2548

 หน่วย:ตัน 

+--------------+------------+------------+------------+--------------+
| วัตถุดิบ        | 2545       | 2546       | 2547*      | 2548**       |
+--------------+------------+------------+------------+--------------+
| ปลาป่น        | 482,385    | 603,258    | 536,268    | 543,497      |
|              |            |            |            |              |
| กากถั่วเหลือง   | 2,478,631  | 2,698,059  | 2,281,796  | 2,722,163    |
|              |            |            |            |              |
| ข้าวโพด       | 4,965,475  | 5,315,483  | 3,798,783  | 4,455,420    |
|              |            |            |            |              |
| ปลายข้าว      | 381,801    | 415,305    | 980,983    | 1,127,633    |
+--------------+------------+------------+------------+--------------+

ที่มา: สมาคมผู้ผลิตอาหารสัตว์ไทย

* ประมาณการ

** พยากรณ์

ประมาณการความต้องการอาหารสัตว์ในประเทศไทย

ปี 2546- 2548

 หน่วย:ตัน 

+--------------+---------+--------+---------+------+---------+-------+
| ประชากรสัตว์   | 2546    |        | 2547*   |      | 2548**  |       |
+--------------+---------+--------+---------+------+---------+-------+
|              | ปริมาณอ  | สัดส่วน  | ปริมาณ   | ส    | ปริมาณอ  | สัดส่วน |
|              | าหารสัตว์ |        |         | ัดส่วน | าหารสัตว์ |       |
|              |         | (      | อ       |      |         | (ร    |
|              |         | ร้อยละ) | าหารสัตว์ | (ร้อ  |         | ้อยละ) |
|              |         |        |         | ยละ) |         |       |
+--------------+---------+--------+---------+------+---------+-------+
| ไก่เนื้อ        | 3,      | 33.45  | 2,      | 2    | 3,      | 26.22 |
|              | 808,950 |        | 942,160 | 9.84 | 051,400 |       |
| ไก่พ่อแม่พันธุ์    |         | 4.61   |         |      |         | 3.60  |
|              | 525,150 |        | 416,655 | 4.23 | 418,500 |       |
| ไก่ไข่เล็กรุ่น    |         | 5.32   |         |      |         | 5.96  |
|              | 606,017 |        | 460,569 | 4.67 | 693,333 |       |
| ไก่ไข่ให้ไข่     |         | 11.39  |         |      |         | 12.38 |
|              | 1,      |        | 984,960 | 9.99 | 1,      |       |
| ไก่ไข่พ่อแม่พันธุ์  | 296,600 | 0.19   |         |      | 440,000 | 0.15  |
|              |         |        | 16,650  | 0.17 |         |       |
| สุกรขุน        | 22,050  | 25.75  |         |      | 18,000  | 30.42 |
|              |         |        | 2,      | 2    |         |       |
| สุกรพันธุ์       | 2,      | 6.12   | 932,300 | 9.74 | 3,      | 6.39  |
|              | 932,300 |        |         |      | 540,000 |       |
| เป็ดเนื้อ       |         | 1.40   | 688,200 | 6.98 |         | 1.30  |
|              | 697,500 |        |         |      | 744,000 |       |
| เป็ดพันธุ์       |         | 0.13   | 151,200 | 1.53 |         | 0.11  |
|              | 159,600 |        |         |      | 151,200 |       |
| เป็ดไข่        |         | 0.86   | 13,140  | 0.13 |         | 0.56  |
|              | 14,600  |        |         |      | 13,140  |       |
| กุ้ง           |         | 4.92   | 65,000  | 0.66 |         | 5.78  |
|              | 97,500  |        |         |      | 65,000  |       |
| โคนม         |         | 3.56   | 520,000 | 5.27 |         | 3.67  |
|              | 560,000 |        |         |      | 672,000 |       |
| ปลา          |         | 2.31   | 405,150 | 4.11 |         | 3.45  |
|              | 405,150 |        |         |      | 427,050 |       |
|              |         |        | 262,500 | 2.66 |         |       |
|              | 262,500 |        |         |      | 402,000 |       |
+--------------+---------+--------+---------+------+---------+-------+
| รวม          | 11,     | 100.00 | 9,      | 10   | 11,     | 1     |
|              | 387,917 |        | 858,484 | 0.00 | 635,623 | 00.00 |
+--------------+---------+--------+---------+------+---------+-------+

ที่มา: สมาคมผู้ผลิตอาหารสัตว์ไทย

* ประมาณการ

** พยากรณ์

  สายธุรกิจอาหารแปรรูป

(1) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

นโยบายการตั้งราคาขายผลิตภัณฑ์ของบริษัท ขึ้นอยู่กับปัจจัยของภาวะราคาเนื้อไก่ในประเทศ
แต่เนื่องจากเนื้อไก่ที่ซื้อจากบริษัทแม่เพียงแห่งเดียว ทำให้บริษัทสามารถประมาณการต้นทุน
รวมทั้งสามารถควบคุมคุณภาพของวัตถุดิบได้ ทำให้บริษัทสามารถที่จะแข่งขันกับคู่แข่งได้

-   ลักษณะของลูกค้า แบ่งออกเป็น 3 กลุ่มดังนี้

  กลุ่มที่ 1 ลูกค้าตลาดสด

  กลุ่มที่ 2 ลูกค้าต่างจังหวัด

  กลุ่มที่ 3 ห้างสรรพสินค้าทั่วไป

-   กลุ่มลูกค้าเป้าหมาย

  ผู้บริโภคในประเทศทั่วไป ที่นิยมรับประทานไส้กรอก และพ่อค้าคนกลาง

-   การจำหน่ายและช่องทางการจำหน่าย

ผลิตภัณฑ์ของบริษัท จีเอฟ ฟู้ดส์ จำกัด จำหน่ายในกรุงเทพฯ และต่างจังหวัด เช่น จังหวัดชลบุรี
พิษณุโลก และเชียงใหม่ เป็นต้น ภายใต้เครื่องหมายการค้าของบริษัท
โดยที่ผู้ซื้อจะเป็นห้างสรรพสินค้า และพ่อค้าคนกลาง

สายธุรกิจซื้อขายวัตถุดิบ

(1) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

บริษัทไม่ต้องใช้กลยุทธ์ในการแข่งขัน เนื่องจากขายวัตถุดิบให้กับบริษัทที่เกี่ยวข้องกัน คือ บริษัท
กรุงไทยอาหารสัตว์ จำกัด (มหาชน)

-   ลักษณะของลูกค้าและกลุ่มลูกค้าเป้าหมาย

กลุ่มลูกค้าเป้าหมาย คือ บริษัทที่เกี่ยวข้องกัน

-   การจำหน่ายและช่องทางการจำหน่าย

  บริษัทจัดจำหน่ายเพียงช่องทางเดียว คือ บริษัทที่เกี่ยวข้องกัน

(3) การจัดหาผลิตภัณฑ์หรือบริการ

สายธุรกิจชำแหละและแปรรูปเนื้อไก่

วัตถุดิบไก่เนื้อทั้งหมด รับซื้อมาจากบริษัท เอ็มเคเอส ฟาร์ม จำกัด ซึ่งเป็นบริษัทย่อยของบริษัท
โดยที่บริษัทมีโรงงานชำแหละไก่เพียง 1 โรง ตั้งอยู่ที่จังหวัดสมุทรปราการ ในปี 2547
บริษัทมีกำลังการผลิตเท่ากับ 82,800 ตัน

ผลกระทบต่อสิ่งแวดล้อม

ธุรกิจชำแหละไก่นี้ ไม่มีผลกระทบต่อสิ่งแวดล้อมมากนัก
แต่เนื่องจากการชำแหละไก่จะมีของเสียที่เหลือจากกระบวนการผลิต ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจโรงฟักไข่

บริษัทซื้อไก่พ่อแม่พันธุ์ในส่วนพันธุ์ไก่ไข่มาจากต่างประเทศ ส่วนพันธุ์ไก่เนื้อ
ซื้อจากตัวแทนจำหน่ายในประเทศไทย เพื่อนำมาผลิตลูกไก่ไข่ และลูกไก่เนื้อ โดยมีฟาร์มไก่ไข่
จำนวน 1 ฟาร์มและฟาร์มไก่เนื้อจำนวน 6 ฟาร์ม ซึ่งฟาร์มทั้งหมดตั้งอยู่ที่จังหวัดชลบุรี ในปี 2547
บริษัทมีกำลังการผลิตเท่ากับ 45 ล้านตัวในส่วนของลูกไก่เนื้อ
ส่วนลูกไก่ไข่บริษัทมีกำลังการผลิตเท่ากับ 5 ล้านตัว

ผลกระทบต่อสิ่งแวดล้อม

ธุรกิจโรงฟักไข่นี้ ไม่มีผลกระทบต่อสิ่งแวดล้อมมากนัก ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจฟาร์มเลี้ยงไก่เนื้อ

บริษัทรับซื้อลูกไก่ ซึ่งเป็นวัตถุดิบจากบริษัทที่เกี่ยวข้องกัน คือบริษัท ฟาร์มกรุงไทย จำกัด
ส่วนอาหารที่ใช้เลี้ยงไก่ ก็ซื้อมาจากบริษัทที่เกี่ยวข้องกันเช่นกัน คือบริษัท กรุงไทยอาหารสัตว์ จำกัด
(มหาชน) ปัจจุบันบริษัทมีฟาร์มเลี้ยงไก่ทั้งหมด 8 ฟาร์ม ซึ่งตั้งอยู่ที่จังหวัดชลบุรี
โดยมีกำลังการผลิตในปี 2547 เท่ากับ 34 ล้านตัว

ผลกระทบต่อสิ่งแวดล้อม

ธุรกิจฟาร์มเลี้ยงไก่นี้ ไม่มีผลกระทบต่อสิ่งแวดล้อมมากนัก ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจอาหารสัตว์

บริษัทซื้อวัตถุดิบ เช่น ข้าวโพด กากถั่วเหลือง โปรตีนจากพืชอื่น และส่วนผสมอาหารสัตว์
ทั้งในประเทศและต่างประเทศ ทั้งนี้ขึ้นอยู่กับปริมาณผลผลิตในประเทศและราคาเป็นสำคัญ
บริษัทประสบปัญหาการขาดแคลนวัตถุดิบที่ใช้ในการผลิตอาหารสัตว์ในบางครั้งเนื่องจากผลผลิตในประเทศมีปริมาณไม่เพียงพอต่อความต้องการเช่น
ข้าวโพด เป็นต้น นอกจากนี้บริษัทยังมีข้อจำกัดในการจัดหาวัตถุดิบ อาทิ มาตรการการกำหนดโควต้า
มาตรการด้านราคา และมาตรการด้านภาษี

ปัจจุบันบริษัทมีโรงงานอาหารสัตว์ทั้งหมด 3 โรง ซึ่งผลิตอาหารสัตว์บก 1
โรงงานและอาหารสัตว์น้ำ 2 โรงงาน ซึ่งโรงงานทั้ง 3 แห่ง ตั้งอยู่ในบริเวณเดียวกัน
คือที่จังหวัดสมุทรปราการ โดยมีกำลังการผลิตรวมในปี 2547 เท่ากับ 325,500 ตัน

ผลกระทบต่อสิ่งแวดล้อม

ธุรกิจอาหารสัตว์ มีผลกระทบต่อสิ่งแวดล้อม ดังนั้นบริษัทได้มีมาตรการป้องกันไม่ให้เกิดกลิ่น และควัน
ฟุ้งกระจายไปรบกวนบริเวณใกล้เคียง ในปีที่ผ่านมา
บริษัทไม่ประสบปัญหาการร้องเรียนจากบริเวณใกล้เคียง

สายธุรกิจอาหารแปรรูป

วัตถุดิบเนื้อไก่ ซื้อจากบริษัทแม่คือบริษัท จีเอฟพีที จำกัด (มหาชน) เพียงแห่งเดียว ดังนั้น
จึงไม่ประสบปัญหาการจัดหาวัตถุดิบ โรงงานผลิตไส้กรอกนี้ตั้งอยู่ที่จังหวัดสมุทรปราการ ในปี 2547
มีกำลังการผลิตเท่ากับ 3,900 ตัน

ผลกระทบต่อสิ่งแวดล้อม

ธุรกิจการผลิตไส้กรอก ไม่มีผลกระทบต่อสิ่งแวดล้อมมากนัก
แต่เนื่องจากการผลิตไส้กรอกจะมีของเสียที่เหลือจากกระบวนการผลิต ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจซื้อขายวัตถุดิบ

บริษัทรับซื้อวัตถุดิบจากบุคคลภายนอก แล้วขายให้กับบริษัทในเครือ

ผลกระทบต่อสิ่งแวดล้อม - ไม่มี –

  (4) งานที่ยังไม่ได้ส่งมอบ -ไม่มี-